Amb caràcter previ, abans de contractar la targeta, des d'imagin posem a la teva disposició (te la mostrem en el flux de contractació i, a més, te l'enviarem tant a la banca digital de Now com al teu correu electrònic) la informació precontractual (INE per a targetes de crèdit) relativa al contracte de targeta que triïs abans de mostrar-te el contracte. És important que llegeixis el document amb atenció i, si vols, el comparis amb les ofertes de la resta d'entitats. T'hi indiquem les condicions econòmiques de la targeta que has de conèixer, així com altra informació rellevant sobre el contracte de targeta (com el dret de desistiment, les modalitats de pagament de la targeta, el límit de crèdit que t'assignem, etc.). Agafa't el teu temps per llegir-lo. Et mantenim les condicions ofertes durant 3 dies perquè puguis signar el contracte un cop hagis reflexionat i decidit si el producte s'adapta a les teves necessitats.
Per tant, amb caràcter previ a contractar la targeta tens dret:
Que t'informem adequadament i suficientment del producte que contractaràs.
Que et lliurem informació precontractual (INE, en cas de targeta de crèdit) abans de signar el contracte en format durador.
Agafa't un temps de reflexió per decidir si vols contractar la targeta o no, una vegada coneguis les condicions econòmiques aplicables (que es detallen en la INE). Et mantindrem les condicions detallades en la INE durant 3 dies.